Document ID: /roh_data/filtered/swiss_laws_in_ROHinterleaved.jsonl.gz/2116

This text was translated from DE into Rumantsch Grischun.

Die Regierung übt die Aufsicht über die Gemeinden und die Träger der interkommunalen Zusammenarbeit aus. Die Aufsicht beschränkt sich auf die Rechtskontrolle, soweit nicht durch Gesetz etwas anderes bestimmt wird. Bei schwerwiegenden Missständen kann eine Gemeinde unter Kuratel gestellt werden.

La regenza ha la surveglianza da las vischnancas sco er da las purtadras e dals purtaders da la collavuraziun intercommunala. La surveglianza sa restrenscha sin la controlla giuridica, uschenavant che la lescha na dispona betg autramain. En cas d’abus gravants po ina vischnanca vegnir messa sut curatella.